**Siseministeerium**

info@siseministeerium.ee

**Lugupeetud adressaat,**

**Juhtkiri seisukoha võtmiseks**

**Politsei- ja piirivalveametis politseiametniku staatuse vajalikkusest ametikohtadel ja eripensioni aastate väljateenimine ning eripensioni suuruse arvestamine.**

**SISSEJUHATUS**

Käesolev juhtkiri puudutab süsteemselt kujundatud olukorda, mille kohaselt politsei eripensioni aastate väljateenimise õigus erinevatel ametikohtadel on diskrimineeriv ja tekitab ebavõrdset kohtlemist ning võrdse kohtlemise probleeme.

Lisaks on eripensioni suuruse arvutamist pensionile minejatele muudetud oluliselt soodsamaks ja see riivab õigusriigi põhimõtteid kuna neid soodsamaid tingimusi ei ole tagasiulatuvalt rakendatud ning sõltuvad millised on mingi ametikoha lisatööde ja lisatasu tingimused.

PPA sisenes töökorraldusliku haldustegevusega on välitööd tegevad tavapolitseiametnikud ning juhtide ja tähtsate ametikohtade töötajad pandud ametijuhendistest ja palgakorraldusest lähtuvalt erinevasse olukorda mis on diskrimineeriv ja tekitab ebavõrdsust.

Tänane olukord PPA-s töökorraldus ja palgakorraldus on vastuolus õigusriigi põhimõtetega, võrdse kohtlemise nõudega ning tekitab kahtluse, et ametivõimu on kuritarvitatud nende kasuks kellele see süsteem soodsam on ehk nendeks on PPA juhtkond ja juhud ning veel teatud ametikohtade töötajad.

**I. OLUKORRA KIRJELDUS**

Politseiametnikele ei võimaldata enam paljusid olulisi sotsiaalseid tagatisi põhjusel, et neid ei ole enam vaja. Siiski on PPA-s politseiametniku staatus seotud teatud õiguste ja sotsiaalsete garantiidega, sh senini kehtib veel politsei eripensioni aastate väljateenimine.

Eripensioni saamise aluseks on politseiametniku staatus. Viimasel ajal on eripensioni suuruse arvutamisel võetud aluseks mitte ainult astmepalk ja isiklik teenistusaste, vaid ka ametikohal makstavad lisatasud.

See on muudatus, mis rakendus ligikaudu kaks aastat tagasi, on praktikas suurendanud oluliselt eripensioni suurust ja seda eelkõige juhtidel ja ametikohtadel, mille ametijuhendites on ette nähtud "lisatööülesanded või täiendavad tööülesanded ja kellele makstakse selle eest lisatasu".

Ametijuhendiste süsteem on PPA siseselt välja töötatud selliselt, et osade politsei ametikohtade ametijuhendite kohaselt on neile kõik põhitööülesanded ja seetõttu neile ei maksta ka lisatasu.

Samal ajal on paljude politsei ametikohtade ametijuhendid vormistatud nii, et neil on põhitööülesanded ja täiendavad tööülesanded või lisatööülesanded ning seetõttu makstakse neile igakuiselt põhipalgale juurde lisatasu.

**Kuna listasu läheb nüüd politsei eripensioni suuruse arvestamise juurde siis on neile tekitatud süsteemselt olulised eelised.**

**II. PÕHJENDATUD VASTUVÄIDE**

1. **Võrdse kohtlemise põhimõtte rikkumine**

Tegemist on sisulise diskrimineerimisega: kaks võrreldavat gruppi politseiametnikke (välitöö tegijad ja juhtivtöötajad) ei ole koheldud võrdselt, kuigi neil on sama staatus kuid tavatöötajatel on oluliselt erinev töökorraldus, töökoormus ja töötasu.

1. **Õiguspärase ootuse põhimõtte rikkumine**

Isikutel, kes on aastaid teeninud politsei välitöödel ehk põhitööl, on õiguspärane ootus, et nende töö on korraldatud ja panust hinnatakse samadel alustel. Uue lisatasudele tugineva eripensioni suuruse arvestamise reegel seab nad selle tõttu veel rohkem ebasoodsamasse olukorda.

1. **Politseiametniku staatuse kasutamine ametikohal, kus selle olemasolu ei ole sisuliselt põhjendatud**

PPA tugiteenuse struktuurides, siseselt haldus, - analüüsi, - koolitus ja nendel juhi ametikohtadel, kus ei tehta päevagi politsei välitööd ega täideta politsei põhitööülesandeid töötavad isikud omavad politseiametniku staatust, kuigi nende töö ei eelda tegelikke politseilisi õigustoiminguid ega eelda selle staatuse olemasolu.

See loob olukorra, kus politseiametniku staatust kasutatakse formaalselt üksnes sotsiaalsete garantii (eripensioni) saamise õiguse ja väljateenimise säilitamiseks.

1. **Võimalik omakasu eesmärgil loodud süsteemne rikkumine**

Selline praktika viitab võimalikule omakasu eesmärgil loodud süsteemile kus politseiametniku staatust säilitatakse töökohtadel, kus selle sisuline vajadus puudub. Juhtide ja kõrgetel ametikohtadel olevate isikute ametijuhendid sisaldavad teadlikult tegevusi mis eeldab politseiametniku staatust kuid mida eluliselt ei tehta ja lisatakse lisatööülesandeid, et tagada lisatasude maksmine mis suurendab eripensionit. Tavatöötajate puhul see võimalus puudub ja seda võimalust ei rakendata, mis viitab huvide konfliktile ja potentsiaalsele ametivõimu kuritarvitamisele.

1. **Võimu kuritarvitamine ja huvide konflikt**

PPA juhtkond on võimaldanud olukorra, kus ametijuhendite kaudu kehtestati erinev lähenemine lisatööle. See loob aluse kahtlusele, et juhtivatel ametikohtadel olevad isikud on kasutanud enda positsiooni eripensioni suuruse mõjutamiseks enda kasuks. Tegemist on potentsiaalselt süsteemse ja organiseeritud õigusvastase tegevusega, mis vajab uurimist.

**III. ETTEPANEKUD OLUKORRA PARANDAMISEKS**

1. **Politsei eripensioni väljateenimise tingimuste muutmine**

Eripensioni võimalus peab kehtima ainult neile, kes on teeninud vähemalt 20 aastat kuni 25 aastat politsei põhitööl, sealhulgas välitöödel.

Kõiki muude PPA ametikohtadel võib asuda tööd tegema pärast põhitööl teenitud aega ja politsei eripensioni saamist.

Muudatuste järgselt tuleb uus politsei eripensioni väljateenimise süsteem taastada tagasiulatuvalt.

1. **Eripensioni suuruse ühtlustamine**

Eripensioni suurus peab olema võrdsustatud kõigile politseiametnikele, kes on välja teeninud vastava staaži põhitööl.

See välistab manipulatsioonid lisatasudega ja töökorralduses ning tagab, et pension peegeldab põhitöö panust, mitte administratiivset staatust.

1. **Tagasiulatuv rakendamine**

Tänane soodsam eripensioni aluseks olevad sätted peavad kehtima ka tagasiulatuvalt kõigile, kes on jäänud pensionile enne muudatuste rakendumist.

Õigusriigis ei saa soodsamat regulatsiooni rakendada ainult edasiulatuvalt, eriti kui tegemist on põhiõigusi puudutava sotsiaalse tagatisega.

Arvestada tuleb, et sellise süsteemiga on tekitatud palju olulisi probleeme ning sellise süsteemi rakendamisel lasub õiguslik kahtlus ebaseaduslikkusele ja rikkumisele.

1. **Uurida juhtide ja teiste asjasse puutuvate töötajate rolli süsteemi kujundamisel**

Tuleb hinnata, kas ametnikud, kes olid seotud ametijuhendite koostamise ja kasutusele võtmise juures, on õiguspäraselt töötanud avalikes huvides või kasutasid ametipositsiooni enda või sõltuvalt asjaoludest kellegi teise kasuks.

Kuna tegemist on politseiametnike elutöö ja riigipoolse sotsiaalse garantii küsimusega on eelduslikult vaja algatada uurimine huvide konflikti või ametivõimu kuritarvitamise tuvastamiseks.

1. **Politseiametniku staatuse vajaduse kontroll ametikohtadel**

Tuleb läbi viia atesteerimine, millistel ametikohtadel on politseiametniku staatuse olemasolu sisuliselt põhjendatud ja millistel ei ole põhjendatud.

Ametikohad, mis ei nõua politseilisi õigustoiminguid ega vahetut sekkumist, ei peaks kandma politseiametniku staatust ega andma õigust eripensioni aastate väljateenimiseks.

Politseipensionil olijad kes soovivad PPA-s või mõnes muus jõustruktuuri ametis edasi töötada peaksid kandma abipolitseiniku staatust ja neil võiks säilida vormi kandmise ja isikliku teenistusastme õigus ning neid saab vajadusel rakendada politsei põhitöödel.

See aitab vältida staatuse formaalset säilitamist üksnes sotsiaalse garantii saamise eesmärgil.

**KOKKUVÕTE**

Hetkeolukord on vastuolus õiguse põhimõtetega, mis eeldavad võrdset kohtlemist, ausat tööpanuse hindamist ja õiguspärase ootuse austamist.

Tegemist on süsteemse probleemiga, mis kahjustab PPA usaldusväärsust ja sisemist moraali.

PPA ja vastutavad institutsioonid peavad lõpetama süsteemi, kus soodsam pension tuleneb positsioonist, mitte põhitöö või välitöö panusest.

Samuti tuleb taastada usaldus karjääritee õigluse vastu, andes esmajärjekorras väärtuse nendele, kes kannavad politseitöö tegelikku raskust.

Lugupidamisega

/allkirjastatud digitaalselt/

Aare Siir

Eesti Politsei Kutseühingu juhatuse liige

kutse@kodaniikuportaal.eu

Lisad: Lisa 1, Lisa 2, Lisa 3